Ο **Έντο Μούριτς** (γεννήθηκε στις 27 Νοεμβρίου 1991) είναι Σλοβένος επαγγελματίας καλαθοσφαιριστής που έπαιξε τελευταία φορά για την Τσεντεβίτα Ολίμπια της 1ης Σλοβενίας και της 1ης Αδριατικής. Εκπροσωπεί επίσης την εθνική ομάδα της Σλοβενίας. Έχει ύψος 2,02 μέτρων και παίζει στη θέση του σμολ φόργουορντ .

Επαγγελματική σταδιοδρομία
--------------------------

Ο Μούριτς ξεκίνησε να παίζει μπάσκετ με την ομάδα Πάρκλι με έδρα τη Λιουμπλιάνα. Την περίοδο 2008–09 δόθηκε δανεικός στην TCG Μερκάτορ για μία χρονιά. Την περίοδο 2009–10 επέστρεψε στην Πάρκλι όπου έμεινε μέχρι το καλοκαίρι του 2010.

### Κρκα

Το 2010, ο Μούριτς υπέγραψε συμβόλαιο με τη σλοβενική ομάδα Κρκα. Με την Κρκα κατέκτησε το EuroChallenge της FIBA της περιόδου 2010-11 κερδίζοντας με 83-77 στον τελικό επί της Λοκομοτίβ Κουμπάν.  Σε 17 αγώνες είχε μέσο όρο 4,9 πόντους, 0,6 ασίστ και 3,3 ριμπάουντ ανά παιχνίδι στο EuroChallenge της FIBA της χρονιάς 2010–11.  Έπαιξε τέσσερις χρονιές με την Κρκα και κατέκτησε το EuroChallenge, το Κύπελλο Σλοβενίας και τέσσερις φορές το Σλοβενικό πρωτάθλημα. Η περίοδος 2013–14 ήταν η τελευταία χρονιά του με την Κρκα και ήταν επίσης η καλύτερη χρονιά του όπου είχε μέσο όρο 13,4 πόντους, 4,7 ριμπάουντ και 1,6 ασίστ ανά παιχνίδι στην 1η Αδριατικής. 

### Σάμερ Λιγκ του ΝΒΑ

Έπαιξε με τους Ατλάντα Χοκς στο Σάμερ Λιγκ του ΝΒΑ του 2014.   Στις 12 Ιουλίου 2014, ο Μούριτς έπαιξε τον πρώτο του αγώνα στο Σάμερ Λιγκ του ΝΒΑ, απέναντι στους Ουάσιγκτον Γουίζαρντς και σημείωσε 4 πόντους σε 5 λεπτά συμμετοχής.  Μία ημέρα αργότερα, ο Έντο Μούριτς έπαιξε το καλύτερο παιχνίδι του στο Σάμερ Λιγκ του ΝΒΑ απέναντι στους NBA D-League Select, όπου σημείωσε 4 πόντους και είχε 4 ριμπάουντ. 

### Παρτιζάν

Στις 11 Σεπτεμβρίου 2014 ο Μούριτς υπέγραψε τριετές συμβόλαιο με τη σερβική ομάδα Παρτιζάν Βελιγραδίου.  

Περίοδος 2014-15
Στις 26 Σεπτεμβρίου 2014, ο Μούριτς έκανε την πρώτη συμμετοχή του με την Παρτιζάν σε φιλικό αγώνα απέναντι στην Αρμάνι Μιλάνο όπου σημείωσε 29 πόντους και ήταν ο πιο αποτελεσματικός παίκτης σε αυτόν τον αγώνα.  Ο Μούριτς έπαιξε στον πρώτο αγώνα του με την Παρτιζάν στην 1η Αδριατικής έναντι της πρώην ομάδας του, την Κρκα, και πέτυχε 22 πόντους στις 8 Οκτωβρίου 2014  Στις 29 Οκτωβρίου 2014, έπαιξε στον πιο αποτελεσματικό αγώνα του στο Eurocup, με την Χάποελ Ιερουσαλήμ, όπου σημείωσε 21 πόντους.  Στις 30 Νοεμβρίου 2014, στον αγώνα με τον Ερυθρό Αστέρα, ο Μούριτς τραυματίστηκε σε μονομαχία με τον συμπατριώτη του Γιάκα Μπλάζιτς και λόγω αυτού του τραυματισμού χρειάστηκε να σταματήσει για έναν μήνα.  Στο Eurocup έπαιξε σε 7 παιχνίδια και είχε μέσο όρο 14 πόντους, 4,1 ριμπάουντ και 2,4 ασίστ ανά αγώνα, με όλα αυτά τα στατιστικά υψηλά σταδιοδρομίας. Σε 21 αγώνες στην 1η Αδριατικής , είχε μέσο όρο 11,3 πόντους, 3,8 ριμπάουντ και 2 ασίστ ανά αγώνα. 

### Τουρκία, Πολωνία και Κροατία

Στις 30 Ιουλίου 2016, ο Μούριτς υπέγραψε με την τουρκική ομάδα Μπάνβιτ για την περίοδο 2016–17. 

Στις 13 Σεπτεμβρίου 2017, ο Μούριτς υπέγραψε συμβόλαιο 1+1 με την τουρκική ομάδα Εφές Αναντολού.  Στις 16 Δεκεμβρίου 2017 χώρισε με την Εφές. 

Στις 30 Δεκεμβρίου 2017, ο Μούριτς υπέγραψε με την πολωνική ομάδα Στέλμετ Ζιελόνα Γκόρα για το υπόλοιπο της χρονιάς 2017-18.  Στις 9 Σεπτεμβρίου 2018 ο Μούριτς και η Ζιελόνα Γκόρα χώρισαν.

Στις 16 Δεκεμβρίου 2018, ο Μούριτς υπέγραψε με την κροατική ομάδα Τσεντεβίτα για το υπόλοιπο της περιόδου 2018-19. 

Στις 8 Ιουλίου 2019, ο Μούριτς υπέγραψε διετές συμβόλαιο με τη σλοβενική ομάδα Τσεντεβίτα Ολίμπια, ως ο πρώτος παίκτης που υπέγραψε με τον σύλλογο.

Εθνική Σλοβενίας
----------------

 Ο Μούριτς (αριστερά) αγωνίζεται με τη Σλοβενία σε ένα παιχνίδι απέναντι στην Ισλανδία το 2016
Από το 2011 ο Μούριτς είναι μέλος της εθνικής ομάδας καλαθοσφαίρισης της Σλοβενίας .

Ο Μούριτς έχει παίξει στο Ευρωπαϊκό Πρωτάθλημα Καλαθοσφαίρισης του 2011 στη Λιθουανία. Στις 14 Σεπτεμβρίου 2011, η Σλοβενία έχασε στους προημιτελικούς από την Ισπανία με 86–64.  Η Σλοβενία στη νίκη επί της Σερβίας κατέλαβε την έβδομη θέση και σε εκείνο το παιχνίδι ο Μούριτς σημείωσε 8 πόντους και είχε 3 ριμπάουντ.  Σε 11 αγώνες στην διοργάνωση, ο Μούριτς είχε μέσο όρο 2,7 πόντους, 0,5 ασίστ και 2,4 ριμπάουντ ανά αγώνα. 

Ο Μούριτς έχει αγωνιστεί στο Ευρωπαϊκό Πρωτάθλημα Καλαθοσφαίρισης του 2013 στη Σλοβενία. Η Σλοβενία κατέλαβε την πέμπτη θέση μετά τη νίκη επί της Ουκρανίας με 69–63 και ο Μούριτς σημείωσε 9 πόντους και είχε 4 ριμπάουντ.  Σε εκείνην την διοργάνωση, ο Μούριτς είχε παίξει σε 10 αγώνες και είχε μέσο όρο 3,4 πόντους και 2,9 ριμπάουντ ανά παιχνίδι. 

Στο Παγκόσμιο Κύπελλο Καλαθοσφαίρισης του 2014 στην Ισπανία, υπήρξε επίσης μέλος της εθνικής ομάδας της Σλοβενίας που κατέκτησε την έβδομη θέση. Στις 30 Αυγούστου 2014, στον πρώτο αγώνα του τρίτου ομίλου, η Σλοβενία έπαιξε με την Αυστραλία και την κέρδισε με 80–90 και ο Μούριτς σημείωσε 5 πόντους.  Στην πρώτη φάση της διοργάνωσης, η Σλοβενία κυριάρχησε στον τέταρτο όμιλο με επίδοση νικών 4-1 μαζί με τη Λιθουανία. Ωστόσο, έχασε στον ημιτελικό από τις Ηνωμένες Πολιτείες με 76–119 και ο Έντο Μούριτς σημείωσε 6 πόντους για σχεδόν 10 λεπτά συμμετοχής.  Σε 7 παιχνίδια στην διοργάνωση, ο Μούριτς είχε μέσο όρο 3,4 πόντους και 2 ριμπάουντ ανά παιχνίδι με 46,2% στα σουτ εντός πεδιάς και 25% στα τρίποντα. 

Ο Μούριτς ήταν μέλος της εθνικής ομάδας στο Ευρωπαϊκό Πρωτάθλημα Καλαθοσφαίρισης του 2017 και στους Θερινούς Ολυμπιακούς Αγώνες του 2020, όπου η Σλοβενία κατέκτησε το χρυσό και την τέταρτη θέση, αντίστοιχα.

Προσωπική ζωή
-------------

Γεννήθηκε στη Λιουμπλιάνα της Σλοβενίας. Ο μεγαλύτερος αδελφός του, Ντίνο, είναι επίσης επαγγελματίας καλαθοσφαιριστής .

Βιβλιογραφικές αναφορές
-----------------------

1. ↑  «KRKA BRING THE TROPHY TO SLOVENIA». *fibaeurope.com* (στα Αγγλικά). Ανακτήθηκε στις 8 Φεβρουαρίου 2016.
2. ↑  «Edo Muric». *fibaeurope.com* (στα Αγγλικά). Ανακτήθηκε στις 8 Φεβρουαρίου 2016.
3. ↑  «Edo Murić stats». *draftexpress.com*. Αρχειοθετήθηκε από το πρωτότυπο στις 18 Ιανουαρίου 2017. Ανακτήθηκε στις 17 Δεκεμβρίου 2015.
4. ↑  «2014 NBA Summer League roster: Mike Muscala, Adreian Payne headline Atlanta Hawks' frontcourt». *peachtreehoops.com*.. Ανακτήθηκε στις 22 September 2014.
5. ↑  Lopatič, Jaka. «Edo Murić se podaja čez lužo» (στα sl). *siol.net*. Αρχειοθετήθηκε από το πρωτότυπο στις September 7, 2014.. Ανακτήθηκε στις 22 September 2014.
6. ↑  «Hawks at Wizards». *nba.com*. Ανακτήθηκε στις 17 Δεκεμβρίου 2015.
7. ↑  «Hawks at NBA D-League Select». *nba.com*. Ανακτήθηκε στις 17 Δεκεμβρίου 2015.
8. ↑  «Edo Murić u crno-belom timu!» (στα sr). *kkpartizan.rs*. Αρχειοθετήθηκε από το πρωτότυπο στις September 14, 2014.. Ανακτήθηκε στις 11 September 2014.
9. ↑  «Edo Murić three seasons in Partizan NIS». *abaliga.com*. Αρχειοθετήθηκε από το πρωτότυπο στις September 11, 2014.. Ανακτήθηκε στις 11 September 2014.
10. ↑  «Partizan izgubio od Armanija, ali dobio strašno pojačanje: Murić ubacio 29 poena!». *mozzartsport.com*.. Ανακτήθηκε στις 26 September 2014.
11. ↑  «Pun Pionir pozdravio Partizan, ali je Krka pobedila! Vujoševićevo prvo isključenje u sezoni! (FOTO)». *telegraf.rs*.. Ανακτήθηκε στις 8 October 2014.
12. ↑  «Partizan ispustio pobedu u Jerusalimu!». *telegraf.rs*.. Ανακτήθηκε στις 29 October 2014.
13. ↑  «Zbog povrede na derbiju Edo Murić pauzira oko 20 dana». *blic.rs*.. Ανακτήθηκε στις 1 December 2014.
14. ↑  «Edo Murić stats». *draftexpress.com*. Αρχειοθετήθηκε από το πρωτότυπο στις 18 Ιανουαρίου 2017. Ανακτήθηκε στις 17 Δεκεμβρίου 2015.
15. ↑  «Edo Muric signs with Banvit». *Sportando.com*. 30 July 2016.. Ανακτήθηκε στις 30 July 2016.
16. ↑  «Anadolu Efes Istanbul signs Edo Muric». *Sportando.com*. 13 September 2017.. Ανακτήθηκε στις 16 December 2017.
17. ↑  «Anadolu Efes parted ways with Edo Muric». *Sportando.com*. 16 December 2017.. Ανακτήθηκε στις 16 December 2017.
18. ↑  «Edo Muric signs with Stelmet Zielona Gora». *Sportando.com*. 30 December 2017.. Ανακτήθηκε στις 30 December 2017.
19. ↑  «Edo Murić novi član KK Cedevite». *kkcedevita.hr*. 16 December 2018. Αρχειοθετήθηκε από το πρωτότυπο στις 2019-07-08.. Ανακτήθηκε στις 16 December 2018.
20. ↑  «Muric becomes first signing for Cedevita Olimpija». *eurocupbasketball.com*. Ανακτήθηκε στις 11 Ιουλίου 2019.
21. ↑  «Edo Murić three seasons in Partizan NIS». *abaliga.com*. Αρχειοθετήθηκε από το πρωτότυπο στις 2017-09-24.. Ανακτήθηκε στις 14 September 2011.
22. ↑  «Slovenia Serbia 72–68». *fiba.com*.. Ανακτήθηκε στις 17 September 2011.
23. ↑  «Player profile: Edo Murić». *fiba.com*. FIBA Europe. Ανακτήθηκε στις 8 Σεπτεμβρίου 2013.
24. ↑  «Slovenia Ukraine 69–63». *fiba.com*.. Ανακτήθηκε στις 8 October 2014.
25. ↑  Edo Murić player profile Eurobasket 2013
26. ↑  «Australia Slovenia 80–90». Αρχειοθετήθηκε από το πρωτότυπο στις 3 Σεπτεμβρίου 2014. Ανακτήθηκε στις 21 Ιουλίου 2022.
27. ↑  «Slovenia United States 76–119». Αρχειοθετήθηκε από το πρωτότυπο στις 10 Σεπτεμβρίου 2014. Ανακτήθηκε στις 21 Ιουλίου 2022.
28. ↑  «Player profile: Edo Murić». Αρχειοθετήθηκε από το πρωτότυπο στις 6 Απριλίου 2016. Ανακτήθηκε στις 21 Ιουλίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έντο Μούριτς** |

* Ο Έντο Μούριτς στο aba-liga.com
* Ο Έντο Μούριτς στο fiba.com
* Ο Έντο Μούριτς στο euroleague.net
* Ο Έντο Μούριτς στο tblstat.net
* Έντο Μούριτς στο Twitter